Subject: Isikuandmete edastamisest kolmandasse riiki
From: "Rahvastikuregistri leping" <[email-masked]>
To: "info - AKI" <[email-masked]>
Date: Thu, 6 Nov 2025 16:23:02 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Palume Andmekaitse Inspektsioonilt arvamust Vene Föderatsiooni andmete
väljastamise kohta. Täpsemalt puudutab see Vene Föderatsiooni asutuse
soovi saada rahvastikuregistrist isikuandmeid. Varasemalt oli isikuandmete
edastamise aluseks Eesti Vabariigi ja Vene Föderatsiooni leping õigusabi
ja õigussuhete kohta tsiviil-, perekonna- ja kriminaalasjades. See
õigusabileping on aga praeguseks denonsseeritud -
https://www.riigiteataja.ee/akt/203042024001.

Sellest tulenevalt on Vene Föderatsioon kolmas riik ja sinna andmete
edastamisel tuleb lähtuda isikuandmete kaitse üldmäärusest (IKÜM).

IKÜM-i 5. peatükis on reguleeritud isikuandmete edastamine kolmandatele
riikidele ja rahvusvahelistele organisatsioonidele. Isikuandmete
edastamine on lubatud:

- kui Euroopa Komisjon on teinud otsuse riigi kaitse piisavuse kohta (IKÜM
art 45);

- kaitse piisavuse otsuseta võimalik kui on sätestatud asjakohased
kaitsemeetmed: siduvad kontsernisisesed eeskirjad, standardsed
andmekaitseklauslid; järelevalveasutuse poolt vastu võetud
andmekaitseklauslid; toimimisjuhendid; sertifitseerimismehhanism (IKÜM art
46);

- erandina juhul kui on täidetud vähemalt üks IKÜM artikkel 49 lõikes 1
sätestatud tingimustest. Lisaks on sellisel juhul nõutav, et vastutav
töötleja teatab isikuandmete edastamisest järelevalveasutusele ning
teavitab ka andmesubjekte nende edastamisest. Andmesubjekti teavitamine ei
pruugi küll olla võimalik juhul, kui näiteks rahvastikuregistris on isiku
kohta andmeid küll olemas, kuid puuduvad elukoha- või kontaktandmed, mille
kaudu saab isikut teavitada.

Vene Föderatsiooni puhul ei ole kindlust, et isikuandmeid töödeldakse
IKÜMiga sarnastest põhimõtetest ja nõuetest lähtuvalt. Seega palume
Andmekaitse Inspektsiooni arvamust, kas Vene Föderatsioonile on võimalik
edastada isikuandmeid.

Euroopa Komisjoni kodulehelt on leitav, et Vene Föderatsioon on
„Isikuandmete automatiseeritud töötlemisel isiku kaitse konventsiooni“
osalisriik -
<https://www.coe.int/en/web/conventions/full-list?module=signatures-by-tre
aty&treatynum=108>
https://www.coe.int/en/web/conventions/full-list?module=signatures-by-trea
ty&treatynum=108 Kas on võimalik arvestada, et Vene Föderatsioon neid
põhimõtteid täidab/austab?

Lugupidamisega

Katrin Jõesalu
nõunik
Siseministeerium

 <mailto:[email-masked]>
[email-masked]

+372 5343 4326
 <https://www.siseministeerium.ee/>
<http://www.facebook.com/siseministeerium>
<https://open.spotify.com/show/1LO39xEFNzMh1Hd5ExumMi?si=9c67417b19184c53>